Am Fluss liged meriri religiösi Stätte, wo i de Regle em Shiva ghailigt sind, do d Ganga as Nebefrau vom Shiva gelt. Zu de bikannte Orte ghöret im Himalaya Rishikesh und underhalb devo Haridwar. Allahabad het sini Bidütig well do d Yamuna, und noch ainige Traditione au die nödsichtbari Sarasvati, zämeflüüset. Em bikanntiste isch Varanasi, bikannt för sini grosse Liicheverbrennigsplätz. Wer i de Ganga badet, werd vo Sünde und schlechtem Karma grainigt.